Gandia reafirma al seu compromís amb l'Agència Valenciana de Turisme per detectar apartaments il·legals
07 març 2018

## Gandia reafirma al seu compromís amb l'Agència Valenciana de Turisme per detectar apartaments il·legals07 març 2018Última actualització: 14 juliol 2025

![](../gestion/img/_AO_2161-copia.jpg)  
  

Tècnics de l'Agència Valenciana de Turisme han participat aquest matí en una jornada formativa celebrada a les instal·lacions de la Policia Local de Gandia.  
  
La regidora delegada de Seguretat, **Àngels Pérez**, ha recordat que Gandia va ser la primera ciutat de la Comunitat Valenciana en acollir-se a col·laborar juntament amb l'AVT per controlar els apartaments turístics il·legals. Habitatges que suposen una competència il·legal amb les mercantils que lloguen apartaments de manera regulada, a més d'una borsa de frau fiscal que en moltes ocasions provoca molèsties veïnals. "_Amb aquesta iniciativa han aflorat 382 apartaments il·legals que ara comencen a treballar de manera legal seguint uns mínims de qualitat marcats per la Conselleria_" va explicar l'edil.  
  
La jornada de hui suposa un pas més en la promoció del turisme de qualitat, ja que els tècnics de l'AVT formaran els agents a l'hora de millorar l'atenció i l'emplenament dels expedients en cas de detectar un apartament il·legal.  
  
Finalment, la regidora ha informat que es renovarà el compromís entre l'Ajuntament de Gandia i l'Agència Valenciana de Turisme. "_Seguirem treballant en la regularització dels apartaments turístics amb el fi de professionalitzar el servei i augmentar la qualitat en el sector_".